Kris Aquino

Si Kristina Bernadette Aquino-Yap (ipinanganak bilang Kristina Bernadette Cojuangco Aquino noong 14 Pebrero 1971 sa Lungsod Quezon), o mas kilala bilang Kris Aquino, ay isang Pilipinang aktres sa telebisyon at mga pelikula. Siya ang panlima at bunsong anak nina dating Pangulong Corazon Aquino at Senador Benigno Aquino, Jr., isang sikat na senador ng oposisyon na kontra sa administrasyon ni Ferdinand Marcos.

Unang nakilala si Aquino sa mga welga laban sa pamahalaang Marcos lalo na nang sumikat ang kanyang ina sa politika. Nang napatalsik si Ferdinand Marcos noong 1986, pinasok niya ang showbiz. Nagsimula siya sa mga guest spots sa mga drama at komedya sa telebisyon, maging ang mga talk shows. Ang unang pelikula niya ay ang Pido Dida kasama si Rene Requiestas, isang aktor ng komedya.

Naging nominado siya para sa pelikulang The Fatima Buen Story. Kasama rin siya sa pelikulang The Vizconde Massacre. Ang pagtabo sa takilya at sunod-sunod na mga pelikula ukol sa mga massacre ang nagbigay sa kanya ng bansag na "Massacre Queen" ng ilang showbiz reporters.

Nang bumagal na ang kanyang career sa paggawa ng pelikula, pinasok niya ang telebisyon bilang isang talk show host. Pagkaraang magkaroon ng dalawang talk shows, kinuha siya ng ABS-CBN at pinangunahan ang Today with Kris Aquino. Naging host din siya ng Morning Girls, The Buzz, Pilipinas, Game Ka Na Ba? at Kapamilya, Deal or No Deal. Naging host din siya ng Wheel of Fortune. Sa kasalukuyan, siya ay gumaganap na Celine Crisanto sa teleseryeng Kung Tayo ay Magkakalayo. Isa rin siya sa mga hurado ng Pilipinas Got Talent.

Pelikula
 Segunda Mano (2011)
 Dalaw (2010)
 Sukob (2005)
 So... Happy Together (2004)
 Feng Shui (2004)
 Mano Po 2: My Home (2003)
 You and Me Against the World (2003)

 Mano Po (2002)

 Hiwaga ng Panday (1998)
 Saan Ako Nagkamali (1995)
 Bakit pa Kita Minahal (1994)
 The Fatima Buen Story (1994)
 Myrna Diones Story (1994)
 Tasya Fantasia (1994) 
 Nandito Ako (1994) 
 The Elsa Castillo Story... Ang Katotohanan (1994)
 Geron Olivar (1993)
 Humanda ka Mayor (1993)
 Vizconde Massacre (1993)
 Mahal Kita Walang Iba (1992)
 Pido Dida 3: May Kambal na (1992) 
 Ang Siga at ang Sosyal (1992)
 Kai Xin Gui Shang Cuo Shen (1991)
 Pido Dida 2: Kasal na	(1991)
 Shake, Rattle & Roll III (1991)
 Pangako ng Puso (1990)
 Pido Dida: Sabay Tayo (1990)
 Sisterakas (2012)

Telebisyon
 Kris TV (2011)- ABS-CBN
 Pilipinas Got Talent (2010)- ABS-CBN
 Kung tayo ay magkakalayo (2010)- ABS-CBN
 MMK:The Ninoy and Cory Story (2010) - ABS-CBN
 SNN (2009) - ABS CBN
 Boy & Kris (2008) - ABS CBN
 Wheel Of Fortune (2008) - ABS CBN
 Kapamilya, Deal or No Deal (2006) - ABS CBN
 Hiram (2004) - ABS CBN
 Good Morning, Kris (2004) - ABS CBN
 Morning Girls with Kris and Korina (2004) - ABS CBN
 Morning Girls (2004) - ABS CBN
 Balitang Kris (2004) - ABS CBN
 Kris and Tell (2001) - ABS CBN
 Game KNB? (2001) - ABS CBN
 The Buzz (2001) - ABS CBN
 Puwedeng-Puwede (1999) - ABS CBN
 Today with Kris Aquino (1995) - ABS CBN
 Startalk (1995) - GMA Network
 'Sang Linggo Napo Sila (1995) - ABS CBN
 The Kris Aquino Show (1994) - PTV

 Startalk'' (1995) - GMA Network

Mga artista mula sa Pilipinas
Showbiz sa Pilipinas
Mga Kapampangan
Mga Pilipinong liping-Intsik
Mga Tagalog
Mga taga-Maynila
Mga taga-Kalakhang Maynila